Published: 16 Dec 2015 05:41 PM

एबीपी न्यूज के खास कार्यक्रम 'प्रेस कॉन्फ्रेंस' में बॉलीवुड के किंग खान शाहरूख ने अपने असहनशीलता वाले बयान पर माफी मांगी है.'प्रेस कॉन्फ्रेंस' में सुपर स्टार शाहरुख खान ने ये माफी असहनशीलता पर दिए अपने बयान पर मांगी है. देश के माहौल पर जब शाहरुख की राय पूछी गई तो शाहरुख ने साफ किया कि माहौल एकदम ठीक है और उनके पुराने बयान का गलत मतलब निकाला गया था.एबीपी न्यूज के खास कार्यक्रम में शाहरूख खान ने कहा कि मेरे साथ किसी ने इनलारेंट नहीं किया है. मैं कभी ऐसा कुछ नहीं बोला हूं. कुछ लोग कहेंगे कि मेरी फिल्म आ रही है इसलिए मैं ऐसा कह रहा हूं ऐसा कुछ नहीं है. भारत में सबकुछ सही है. देश में कहीं असहनशीलता नहीं है.ये पूरा कार्यक्रम आप एबीपी न्यूज पर शनिवार को रात 8 बजे आप देखेंगे.बीते दिनों अनेक साहित्यकारों और फिल्मकारों ने देश में असहनशीलता का आरोप लगाते हुए अपने अवॉर्ड लौटाए थे. शाहरुख ने इसका समर्थन किया था.शाहरुख के इस बयान पर देश में काफी हंगामा मचा था. बीजेपी नेताओं ने तो शाहरुख को पाकिस्तान का एजेंट तक कह डाला था. लेकिन अब शाहरुख ने सफाई देकर विवाद खत्म करने की कोशिश की है. शाहरुख ने ये भी कहा कि ये ना समझा जाए कि वो अपनी फिल्म 'दिलवाले' की रिलीज के दिन पास आने की वजह से माफी मांग रहे हैं.आपको बता दें कि अपने जन्मदिन के अवसर पर ही अभिनेता शाहरूख खान ने कहा था कि लगता है कि देश का माहौल बिगड़ा हुआ है.